Diari Oficial de la Generalitat Valenciana


Sumari del DOGV 9646, del 24-07-2023 (2023/7681)

Anunci de l'informació pública de la Resolució de modificació de l'autorització administrativa prèvia, autorització administrativa de construcció i declaració d'utilitat pública, en concret, de la línia elèctrica d'alta tensió subjecta a avaluació ambiental, ubicada al terme municipal de Morella (Castelló). Expedient ATLINE/2015/58/12.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9646

Data del DOGV
:   24-07-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/7681


Data del document
:   01-06-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Anunci de l'informació pública de la Resolució de modificació de l'autorització administrativa prèvia, autorització administrativa de construcció i declaració d'utilitat pública, en concret, de la línia elèctrica d'alta tensió subjecta a avaluació ambiental, ubicada al terme municipal de Morella (Castelló). Expedient ATLINE/2015/58/12. [2023/7681]  
  
Vista la documentació que consta en l'expedient ATLINE/2015/58/12, relativa a la línia d'alta tensió, del titular Maestrazgo Distribución Eléctrica, SLU.  
  
Fets  
  
1. Que en data 19 d'agost de 2015 va ser presentada, pel representant del titular, sol·licitud i documentació, per la qual cosa es va incoar l'expedient ATLINE/2015/58/12 en aquest servei territorial.  
2. Que en data 6 d'abril de 2018 aquest servei territorial va atorgar resolució d'autorització administrativa prèvia, autorització administrativa de construcció i declaració d'utilitat pública, en concret, per a la instal·lació de la línia elèctrica d'alta tensió subjecta a avaluació ambiental. Publicada en el BOP en data 24 d'abril de 2018 i en el DOGV en data 8 de maig de 2018 (https://dogv.gva.es/datos/2018/05/08/pdf/2018\_3784.pdf).  
3. Que en data 19 de febrer de 2021 aquest servei territorial va atorgar resolució de modificació d'autorització administrativa prèvia, autorització administrativa de construcció i declaració d'utilitat pública, en concret, per a la instal·lació de la línia elèctrica d'alta tensió subjecta a avaluació ambiental. Publicada en el BOP de data 2 de març de 2021 i en el DOGV de data 8 de març de 2021 (https://dogv.gva.es/datos/2021/03/08/pdf/2021\_1937.pdf).  
4. Que en data 2 de novembre de 2022 va ser presentada, pel representant del titular, sol·licitud de modificació de la resolució d'autorització administrativa prèvia, autorització administrativa de construcció i declaració d'utilitat pública, en concret, relativa a la instal·lació elèctrica, juntament amb la documentació de modificació del projecte presentat, respecte a l'ocupació temporal, camins d'accés i superfícies necessàries per a la seua execució en les finques número d'identificació 15, 19 i 21, no recollides en la sol·licitud i el projecte inicial, amb indicació que no produeix noves afeccions en el traçat de la línia elèctrica, però sí diferents afeccions en les finques esmentades del terme municipal de Morella.  
5. Es va realitzar la informació pública a què fa referència l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, mitjançant l'anunci corresponent, publicat en el Diari Oficial de la Generalitat Valenciana de data 13 de febrer de 2023, en el Butlletí Oficial de la Província de Castelló de data 23 de febrer de 2023, en el periòdic Mediterráneo de Castelló de data 2 de març de 2023 i en el tauler d'anuncis de l'Ajuntament de Morella durant el termini estipulat. Maria Pilar Vercher Guillén hi ha presentat al·legacions.  
  
6. Maria Pilar Vercher Guillén va presentar un escrit on al·legava l'absència dels documents ambientals i sobre el traçat de la línia elèctrica. El titular dona resposta a les al·legacions amb indicació que els documents ambientals continuen sent accessibles en la informació pública inicial de la qual l'al·legant ja va tindre coneixement, i que el traçat no s'ha modificat en cap terme de les autoritzacions anteriors, i s'ha sol·licitat modificació de l'expedient per a la inclusió de documentació complementària per a la servitud d'accés a fi d'executar els treballs.  
7. Examinada la documentació aportada, en data 31 de maig de 2023 va emetre informe proposta de resolució favorable la Secció d'Energia, ja que d'acord amb els articles 4 i 17 del Decret 88/2005, del Consell de la Generalitat, es requereix autorització administrativa prèvia i administrativa de construcció, i que la competència per a resoldre és d'aquest servei territorial. En aquest es va indicar que es compleix amb l'indicat en la ITC-LAT 09 del Reial decret 223/2008.  
  
Fonaments de dret  
  
1. Llei 24/2013, de 26 de desembre, del sector elèctric.  
2. Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
3. Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09.  
4. La instrucció d'aquest procediment és competència del Servei Territorial d'Indústria, Energia i Mines de Castelló segons l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desenvolupa el Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i la resolució correspon a la persona titular de la direcció del Servei Territorial d'Indústria, Energia i Mines de Castelló.  
El cap del servei territorial d'indústria i energia de castelló, en l'àmbit de les competències que té atribuïdes, resol:  
  
Primer  
Modificar l'autorització administrativa prèvia, autorització administrativa de construcció i la declaració, en concret, de la utilitat pública del projecte d'execució de la línia elèctrica autoritzada en les resolucions de data 6 d'abril de 2018 i de data 19 de febrer de 2021, d'acord amb el projecte presentat en data 2 de novembre de 2022, que fa referència únicament a la declaració, en concret, de la utilitat pública, a fi d'esmenar l'error en el projecte inicial sobre les superfícies d'ocupació dels béns i drets afectats de les finques número d'identificació 15, 19 i 21, la qual cosa porta implícita la necessitat d'ocupació d'aquests als efectes de l'article 52 de la Llei d'expropiació forçosa, de 16 de desembre, que es concreta en una afecció a les finques particulars, incloses en la relació annexa, amb l'abast i els efectes previstos en l'article 57 de la Llei 24/2013 i els articles 157.1, 158, 159, 160 i 162.3 del Reial decret 1955/2000, per a la instal·lació elèctrica que s'indica:  
  
Peticionari: Maestrazgo Distribución Eléctrica, SLU.  
Emplaçament de la instal·lació: partides de Mas del Pas, Els Tous, Mas d'Agustí i Mas de la Lloma -Morella-Castelló.  
Projecte. Denominació: Línia aèria trifàsica a 20 kV de doble circuit conductor LA-180 (147-AL1/34-ST1A) entre ST Morella i línia de triple circuit, al terme municipal de Morella (Castelló).  
  
Característiques principals:  
NÚM. DE REGISTRE DE LÍNIES: 12/19082 TIPUS: aèria  
TENSIÓ: 20 kV LONGITUD TOTAL: 6.359 m  
LONGITUD AÈRIA: 6.359 m LONGITUD SUBTERRÀNIA: 0 m  
  
  
Pressupost: 276.464,99 euros  
  
Aquesta autorització s'atorga sense perjudici de les concessions, autoritzacions, llicències i permisos, tant públics com privats, que calga obtindre per part del sol·licitant de la instal·lació per a efectuar-la, d'acord amb altres disposicions que resulten aplicables i, especialment, les relatives a l'ordenació del territori i al medi ambient.  
  
Aquesta autorització s'emet sense perjudici de tercers, i salvant els drets particulars.  
  
Podrà ser causa de revocació d'aquesta resolució l'incompliment de les condicions expressades en aquesta, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
  
Segon  
Publicar i notificar aquesta resolució, d'acord amb el que s'estableix en l'article 10 del Decret 88/2005, de 29 d'abril, del Consell de la Generalitat, i fer saber que la publicació d'aquesta es realitzarà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació de la present resolució als titulars desconeguts o amb domicili ignorat o a aquells en què, tot i haver intentat notificar, no s'haguera pogut efectuar la notificació.  
  
Contra aquesta resolució, que no posa fi a la via administrativa, és possible un recurs d'alçada davant la Direcció General d'Indústria i Energia (Carrer de la Democràcia 77 - 46871 València) en el termini d'un mes, comptat a partir de l'endemà de la notificació d'aquesta resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 1 de juny de 2023 - El cap del Servei Territorial d'Indústria, Energia i Mines: Gerardo Nebot García.